Guts World Tour

Guts World Tour הוא סיבוב ההופעות השני של הזמרת-יוצרת האמריקאית, אוליביה רודריגו, על מנת לקדם את אלבומה השני, Guts. רודריגו התחילה אותו ב-23 בפברואר 2024 בפאלם ספרינגס, קליפורניה, וצפויה לסיים אותו ב-1 ביולי 2025 במנצ'סטר, אנגליה. סיבוב ההופעות הקודם של רודריגו לאלבומה Sour התמקד במקומות קטנים ואינטימיים. ב-8 בספטמבר 2023 הוציאה רודריגו את אלבומה השני, Guts. האלבום כולל שירים המשקפים את המעבר שלה מנערה לאישה בת 20. האלבום כולל כ-12 שירים וזכה להערכה רבה על ידי מאזינים ברחבי העולם. רודריגו הזכירה שרוב השירים החדשים באלבום נכתבו על מנת שישתלבו טוב בהופעות חיות, היא כתבה את האלבום מתוך כוונה שיהיו שירים שאנשים יכולים לצרוח בקהל. רודריגו רמזה שיתקיים סיבוב הופעות בבריטניה וכי היא עובדת עליו. רודריגו סיפרה כי השתתפה בהופעות של אמנים אחרים, כולל המופע של חברתה טייט מקריי, כדי לקבל השראה להופעות שלה. רודריגו רמזה לאפשרות לבצע קאברים לשירים של אמנים אחרים במהלך סיבוב ההופעות שלה, כפי שעשתה במהלך "Sour Tour". ב-13 בספטמבר 2023, רודריגו הכריזה על סיבוב הופעות עולמי בן 57 מופעים לקידום האלבום, לאחר הופעתה בטקס פרסי הווידאו של MTV לשנת 2023. סיבוב ההופעות אמור להתחיל ב-23 בפברואר 2024 בפאלם ספרינגס, קליפורניה, וכולל עצירות במקומות שונים ברחבי אמריקה הצפונית, הממלכה המאוחדת, אירופה, ויסתיים בלוס אנג'לס ב-14 באוגוסט 2024. מופעים בולטים בסיבוב ההופעות כוללים הופעות במדיסון סקוור גארדן בניו יורק באפריל 2024. מופעי החימום של סיבוב ההופעות יכללו אמנים כמו הברידרז, PinkPantheress, צ'אפל רואן (אנ') ורמי וולף (אנ'). רודריגו הביעה את התרגשותה מכך שצ'אפל רואן היא אחת ממופעי החימום של המופע. ב-14 בספטמבר 2023 הודיעה רודריגו בעמוד האינסטגרם שלה כי היא מוסיפה עוד 18 מופעים לסיבוב ההופעות שיתקיימו בלונדון, אמסטרדם, פריז, סן פרנסיסקו, סיאטל, אינגלווד, שיקגו, מונטריאול, טורונטו, בוסטון, ניו יורק, דבלין, מנצ'סטר, גלאזגו וברמינגהאם. היא גם רמזה שמופעים נוספים יפורסמו בקרוב. ב-1 במאי 2024, שתי ההופעות של הזמרת האמריקאית אוליביה רודריגו בהיכל קו-אופ לייב במנצ'סטר בוטלו עקב משבר במקום. פתיחת ההיכל נדחתה בפעם השלישית כשתקלה נגרמה בהופעה של הראפר א בוגי ויט דה הודי. היכל קו-אופ לייב, שעלות הקמתו היא 365 מיליון ליש"ט הוא ההיכל המקורה הגדול ביותר בבריטניה עם מקום ל-23,500 אנשים. במהלך בדיקת הסאונד, מפעילי ההיכל חוו אירוע בו "מרכיב של מערכת החימום, האוורור והמיזוג, המשמש להכוונת אוויר, מופרד מתעלות האוורור". ב-8 במאי 2024, רודריגו הודיעה על הוספת 9 מופעים חדשים באסיה ובאוסטרליה. לג אסיה של הסיור יתחיל ב-16 בספטמבר בבנגקוק, תאילנד ויכלול גם עצירות בסיאול, הונג קונג וטוקיו. בלג באוסטרליה יורכב מ-4 מופעים במלבורן ובסידני, שם תצטרף לרודריגו זמרת האלט-פופ ביני. זה יהיה הפעם הראשונה של רודריגו בסיבוב הופעות באסיה ואוסטרליה. ב-2 באוקטובר 2024, רודריגו הכריזה על שיתוף פעולה עם נטפליקס: סרט הופעה של סיבוב ההופעות. הסרט יעלה לשידור ב-29 באוקטובר ויתעד את הופעותיה של רודריגו באינטואיט דום בלוס אנג'לס. רודריגו אמרה על הסרט: ”אני כל כך מתרגשת לשתף את סיבוב ההופעות Guts עם המעריצים שלי... ועבור אלה שלא יכלו להגיע להופעה – עכשיו יש לכם את המקומות הכי טובים בקהל”. הסרט מבוים על ידי ג'יימס מרימן ומופק על ידי חברת BLINK Inc., בשיתוף עם Lighthouse Management + Media ו-Interscope Films. המפיקים בפועל של הסרט הם ג'ון ג'ניק, סטיב ברמן, וסאם רנץ', יחד עם המפיקים אלין קשישיאן, מישל אן, טום קולבורן, זאק מורגנרות' ומרימן. אנשים הנמצאים בצפון אמריקה יכלו להירשם לסיבוב ההופעות, וחלק מההכנסות אליו יתרמו לעמותה של רודריגו, "Fund 4 Good", המתמקדת בחינוך נשים (אנ'), זכויות רבייה (אנ') ומניעת אלימות נגד נשים, אלימות נגד גברים ואלימות נגד להט"ב. קיימות שתי אפשרויות להירשם כדי לקבל קוד גישה לרכישת כרטיסים דרך Ticketmaster. הראשונה הוא הרשמה סטנדרטית, עם מכירה שנערכת בתאריכים ספציפיים. רודריגו מציגה אפשרות רכישה שנייה חדשה בשם "כרטיסי כוכב הכסף", שתהיה זמינה ב-20 דולר לכל כרטיס. ניתן לרכוש כרטיסים אלו רק בזוגות, והעלות הכוללת תכלול מיסים ועמלות, מה שהופך את המחיר הסופי ליותר גבוה. מטרת תוכנית הרכישה הזו היא להפוך את ההשתתפות בהופעות של אוליביה רודריגו לקלה ובמחיר סביר ככל האפשר עבור מעריציה. כרטיסי כוכב הכסף יבטיחו שמחזיקי הכרטיסים יושבים זה ליד זה, אך מיקומי המושבים המדויקים לא יפורסמו עד שהלקוחות יאספו את הכרטיסים ביום המופע מהקופה. עם פתיחת המכירה של הכרטיסים לסיבוב ההופעות היה ביקוש גבוה, כאשר המכירה המוקדמת נמכרה כולה תוך 11 דקות בלבד. Ticketmaster יישמו חוק יוצא דופן של 72 שעות למכירה של כרטיסי המופעים כדי להרתיע ספסרים. החוק הזה אומר שכרטיסים יונפקו רק 72 שעות לפני המופע, ללא קשר למועד רכישתם, והם יהיו זמינים רק בפורמט אלקטרוני. Ticketmaster הסבירו כי עיכובים באספקה שכאלה משמשים בדרך כלל אמנים כדי לבדוק מכירות ולהבטיח שרוכשי כרטיסים עומדים במגבלות ובתנאי הכרטיסים. ההחלטה ליישם חוק זה התקבלה על ידי מפעילי סיבוב ההופעות כאמצעי הגנה נוסף. לפי הדיווחים, הוא שימש בעבר לסיבוב הופעות של אמנים כמו אד שירן, ג'ק הארלו ודוג'ה קאט. לקראת המופע בפיליפינים, רודריגו הורידה את מחירי הכרטיסים למופע. כל הכרטיסים למופע במנילה נמכרו במחיר אחיד של 1,500 פזו פיליפיני (כ-27 דולר). הצוות של רודריגו הסביר כי המחירים הנמוכים נועדו לאפשר ליותר אנשים להשתתף. המעריצים של רודריגו בפיליפינים שמחו במיוחד על ההופעה ועל המחירים הנמוכים, ותיארו אותה כ"מחיר של בן מקום" (presyong kababayan). לקראת תחילת סיבוב ההופעות, רודריגו השיקה את העמותה "Fund 4 Good", המתמקדת בחינוך נשים, זכויות רבייה ומניעת אלימות נגד נשים, גברים ולהט"ב. בתחילתו של סיבוב ההופעות נכחו באזור המופע ארגונים מקומיים לזכויות הפלות שחילקו אמצעי מניעה בחינם וסיפקו משאבים חינוכיים בנושא. במרץ 2023, פורסם כי סיבוב ההופעות לא יכלול עוד ארגונים מקומיים לזכויות הפלות המחלקים אמצעי מניעה וקונדומים בחינם. הרשת הלאומית לקרנות הפלות (אנ') עדיין תהיה נוכחות בסיור דרך יוזמת "Fund 4 Good" של רודריגו. חלוקת גלולות חירום למניעת היריון וקונדומים בהופעה של רודריגו בסנט לואיס זכה לתשומת לב בשל האיסור כמעט מוחלט על הפלות במדינת מיזורי. המנהלים של רודריגו ביקשו שבהופעות הבאות, ארגונים לזכויות הפלות ימנעו מחלוקת אמצעי מניעה בהופעות, וציינו את נוכחותם של ילדים במקום. חלק מהכנסות הכרטיסים של המופעים בסיאול הוקצו לתרומה לקרן הנשים של קוריאה, התומכת בקידום שוויון מגדרי ומניעת אלימות נגד נשים. כל ההכנסות מהמופע במנילה יועברו לעמותת "Fund 4 Good". המופעים משכו אליהם קהל משמעותי של מעריצים נלהבים, בעיקר בני נוער. קוד הלבוש הלא רשמי לסיבוב ההופעות כלל נעלי פלטפורמה של ד"ר מרטינס, גרביוני רשת, מחממי רגליים ולבוש בהשראת פאנק, הקשור לזרם מוזיקלי עם אלמנטים של מרד. קוד הלבוש לסיבוב ההופעות שאב השראה ממקורות שונים, כולל ריוט גירל ואופנת גראנג' משנות ה-90. מעריצים רבים תכננו בקפידה את התלבושות שלהם, לפעמים חודשים מראש, תוך שימוש בפלטפורמות כמו Depop (אנ') כדי למצוא פריטי לבוש ספציפיים. אורך המופע הוא כ-90 דקות, וכולל את כל השירים מהאלבום Guts ואת רוב השירים מהאלבום Sour. הפקת המופע אינה כוללת הרבה אביזרים וכוריאוגרפיות ומעט מאוד גימיקים, ומסתמכת על הכריזמה של רודריגו כמוקד העיקרי. עיצוב הבמה כלל אלמנטים שנכנסים לתוך הקהל, כשהלהקה של רודריגו נראית לאורך כל ההופעה. הבמה כוללת אלמנטים חדשניים כמו פלטפורמת פרספקס ונדנדה בצורת חצי ירח. אלה אפשרו מצגות חזותיות ייחודיות, כמו רקדנים ורודריגו המוקרנים על מסכים גדולים. העיצוב של התפאורה נועד ליצור אינטימיות, לגרום למופע להרגיש כמו נשף בתיכון. הלהקה וצוות הרקדנים של רודריגו מורכבת כולה מנשים, ג'נדרקווירים או טרנסג'נדריות, מה שתומך במסר שלה להעצמת לנשים צעירות. סיבוב ההופעות כולל שמונה רקדנים שמבצעים מדי פעם כוריאוגרפיה הנראית מצילום עילי. אביזר רבע ירח שצף מעל הקהל כשרודריגו עליו שימש במהלך הביצוע של שני שירים, "Logical" ו-"Enough for You". המופע מסתיים בהדרן ובו השירים "Good 4 U" ו-"Get Him Back!". במופע שהתקיים ב-9 במרץ, רודריגו ביצעה את "If It Makes You Happy" של שריל קרואו עם קרואו עצמה בברידג'סטון ארנה בנאשוויל. במופע שהתקיים ב-5 באפריל, רודריגו העלתה את נואה קאהן לבמה במהלך הלילה הראשון של הופעותיה במדיסון סקוור גארדן כדי לבצע דואט של השיר "Stick Season". במופע שהתקיים ב-9 באפריל, ג'ול הצטרפה לרודריגו והן ביצעו את השיר "You Were Meant for Me". במופע שהתקיים ב-17 במאי, לילי אלן הצטרפה לרודריגו בלונדון כדי לבצע את הלהיט "Smile" של אלן משנת 2006, לאחר ההופעה הקודמת שלהם בפסטיבל גלסטונברי ב-2022. במופע שהתקיים ב-24 ביולי ברופ ארנה, לקסינגטון, קנטקי, רודריגו הזמינה לבמה את זמר-יוצר הקאנטרי טיילר צ'יילדרס. הם ביצעו את הסינגל המועמד לגראמי של צ'ילדרס "All Your'n" מאלבומו משנת 2019 Country Squire. הזמרת צ'אפל רואן הצטרפה לרודריגו על הבמה במהלך המופע שנערך באינטואיט דום, אינגלווד, קליפורניה ב-20 באוגוסט 2024. רודריגו הציגה את רואן לקהל ואמרה שהיא אחת האומניות הכי מעוררות השראה שהיא פגשה. השתיים ביצעו יחד דואט לשיר של רואן "Hot to Go!" ולימדו את הקהל ריקוד ייחודי לשיר. הרשימה הבאה מתקבלת מהמופע שנערך ב-23 בפברואר 2024 בפאלם ספרינגס. היא לא נועדה לייצג את כל המופעים לאורך סיבוב ההופעות. "Bad Idea Right? "Ballad of a Homeschooled Girl" "Vampire" "Traitor" "Drivers License" "Teenage Dream" "Pretty Isn't Pretty" "Love Is Embarrassing" "Making the Bed" "Logical" "Enough for You" "Lacy" "So American" "Jealousy, Jealousy" "Can't Catch Me Now" "Happier" "Favorite Crime" "Deja Vu" "The Grudge" "Brutal" "Obsessed" "All-American Bitch" הדרן ”Good 4 U” ”Get Him Back!” צ'אפל רואן "Femininomenon" "Naked in Manhattan" "After Midnight " "Super Graphic Ultra Modern Girl" "Hot To Go!" "Casual" "Red Wine Supernova" "My Kink is Karma" "Pink Pony Club" בסקירת המופע שהתפרסמה בעיתון "Lexington Herald-Leader" על הופעתה בקנטקי ב-24 ביולי 2024, המופע תואר כאירוע צעיר, אנרגטי, מרוחק ממופעי פופ טיפוסיים המתמקדים בריקוד, וכי בשונה מהם, המופע הדגיש מוזיקה חיה על פני כוריאוגרפיה. החל מ-1 במאי, השיר "So American" נוסף למופע. בכל המופעים שהתקיימו בין ה-6 במרץ ל-30 באפריל, "Can't Catch Me Now" נוסף לרשימת השירים. לאחר מכן הוא הוסר מהמופע. מופע זה הוא חלק מפסטיבל לולהפלוזה צ'ילה. מופע זה הוא חלק מפסטיבל לולהפלוזה ארגנטינה. מופע זה הוא חלק מפסטיבל לולהפלוזה ברזיל. מופע זה הוא חלק מפסטיבל אסטראו פיקניק. Angie Martoccio, Olivia Rodrigo Drops 2024 'Guts' World Tour Dates, רולינג סטון, ‏13 בספטמבר 2023 (באנגלית) Everything to Know About Olivia Rodrigo's Newly Announced GUTS World Tour, The Teen Magazine (באנגלית) Surej Singh, Olivia Rodrigo says she wrote 'Guts' "with a tour in mind", NME, ‏2023-08-21 (באנגלית בריטית) Olivia Rodrigo Reveals She Sometimes Sleeps for '14 Hours' Between Concerts on Tour (Exclusive), Peoplemag (באנגלית) Rania Aniftos, Olivia Rodrigo Says She Sometimes Sleeps ’14 Hours’ While on Tour, Billboard, ‏2023-10-10 (באנגלית אמריקאית) Jon Mendelsohn, Olivia Rodrigo Adds 18 More Dates for Upcoming Guts World Tour, American Songwriter, ‏15 בספטמבר 2023 (באנגלית אמריקאית) אוליביה רודריגו, my GUTS world tour just added 18 new dates! ticket registration is open til Sunday, 9/17 on oliviarodrigo.com. more dates in many countries yet to come!!!! 💜❤️ p.s. fans who already registered can update their show preference to one of the new dates, אינסטגרם, ‏15 בספטמבר 2023 "Olivia Rodrigo's Manchester tour dates fall foul of Co-op Live arena fiasco" (באנגלית בריטית). 2024-05-01. נבדק ב-2024-05-02. Olivia Rodrigo Will Spill Her Guts in New Concert Special, נטפליקס, ‏2 באוקטובר 2024 (באנגלית) Olivia Rodrigo Is Offering ’Silver Star Tickets’ To Her World Tour, UPROXX, ‏13 בספטמבר 2023 (באנגלית אמריקאית) Nuray Bulbul, How much are Olivia Rodrigo tickets? Guts tour ticket prices revealed, Evening Standard, ‏22 בספטמבר 2023 (באנגלית) Jem Aswad, Ticketmaster Attempts to Block Olivia Rodrigo Scalpers With 72-Hour Rule, וראייטי, ‏22 בספטמבר 2023 (באנגלית אמריקאית) Olivia Rodrigo made her ticket prices lower for her show in the Philippines, and fans are thrilled, NBC News, ‏2024-09-20 (באנגלית) Daniel Kreps, Abortion Rights Groups Will No Longer Hand Out Emergency Contraceptives on Olivia Rodrigo's Tour, Rolling Stone, ‏2024-03-15 (באנגלית אמריקאית) [REVIEW Olivia Rodrigo proves her Gen Z icon status at first-ever concert in Korea], koreatimes, ‏2024-09-22 (באנגלית) Holtermann, Callie; Matalon, Molly (2024-02-24). "'Mom, You're Not Grunge Enough': Olivia Rodrigo Fans Thrash in the Desert". The New York Times (באנגלית אמריקאית). ISSN 0362-4331. נבדק ב-2024-02-25. Olivia Rodrigo is 21 years young in thrilling 'Guts' tour opener, Los Angeles Times, ‏2024-02-24 (באנגלית אמריקאית) Chris Willman, Olivia Rodrigo’s Guts Tour: The Full 22-Song Setlist From Opening Night, Variety, ‏2024-02-24 (באנגלית אמריקאית) Eric Fuller, Olivia Rodrigo Debuts Her Guts Tour At Acrisure Arena Palm Desert, CA, Forbes (באנגלית) Walter Tunis, Olivia Rodrigo’s Rupp Arena concert a jolt of youthful spirit with a surprise guest, Lexington Herald-Leader, ‏25 ביולי 2024 (באנגלית) Caramanica, Jon (2024-02-24). "Onstage, a Feisty Olivia Rodrigo Tests Out Life After Girlhood". The New York Times (באנגלית אמריקאית). ISSN 0362-4331. נבדק ב-2024-02-24. Cassie Carpenter, Olivia Rodrigo kicks off her Guts Tour atop a 'moon' in Palm Springs, Mail Online, ‏2024-02-24 Charisma Madarang, Olivia Rodrigo, Tyler Childers Declare They're 'All Your'n' on Guts Tour Surprise Duet, Rolling Stone, ‏2024-07-25 (באנגלית אמריקאית) Charisma Madarang, Olivia Rodrigo Brings Out Noah Kahan for Surprise 'Stick Season' Duet at MSG, Rolling Stone, ‏2024-04-06 (באנגלית אמריקאית) Meredith Woerner, Chappell Roan and Olivia Rodrigo Sing ‘Hot to Go!’ Duet at ‘Guts’ L.A. Show, Variety, ‏2024-08-21 (באנגלית אמריקאית) Rania Aniftos, Olivia Rodrigo’s Guts World Tour Setlist: All the Songs She Performed Opening Night, Billboard, ‏2024-02-24 (באנגלית אמריקאית) Here's every song on Olivia Rodrigo's set list from opening night of her 'Guts' tour, The Desert Sun (באנגלית אמריקאית) Condé Nast, Olivia Rodrigo Announces Guts Tour With the Breeders and More, Pitchfork, ‏13 בספטמבר 2023 (באנגלית) ChinnuswamyCorrespondent, Yamini (2024-10-02). "Concert review: Pop star Olivia Rodrigo throws a purple-hued party of guts and sparkles". The Straits Times (באנגלית). ISSN 0585-3923. נבדק ב-2024-10-06.